
	Παρουσίαση βιβλίου

του  Άντη Παναγιώτου (Χατζηοδυσσέως)
Η ιστορία και οι ιστορίες του πατέρα μου

Σπίτι της Κύπρου

	[image: image1.jpg]H woTopia
KL

oL LoTopleEg
TOu
TOTEPR HOU

Avng MavayibTou XaTEnosuootws



[image: image2.jpg]





Τη Δευτέρα 24 Σεπτεμβρίου 2018 και ώρα 19:00 θα πραγματοποιηθεί στο Σπίτι της Κύπρου, Ξενοφώντος 2Α στο Σύνταγμα,  η παρουσίαση του βιβλίου του Δρα Άντη Παναγιώτου (Χατζηοδυσσέως), Η ιστορία και οι ιστορίες του πατέρα μου, Εκδόσεις Literatura et Artes.  

Για το βιβλίο θα μιλήσει ο Δρ Γιώργος Κιτρομηλίδης, Καθηγητής, τ. Επιθεωρητής Φιλολογικών Μαθημάτων, μελετητής, συγγραφέας και  αποσπάσματα θα διαβάσει η κ. Ανθή Αμερικάνου, θυγατέρα του Παναγιώτη Χατζηοδυσσέως. 
Το βιβλίο χωρίζεται σε δύο κυρίως μέρη. Στο πρώτο μέρος δίνεται η βιογραφία του Παναγιώτη Χατζηοδυσσέως, πατέρα του συγγραφέα, στην οποία καταγράφεται η ζωή του, από την παιδική, νεανική και ώριμή του ηλικία, και μέσα από τις δύο επαγγελματικές του δραστηριότητες, αυτής του υποδηματεργάτη (σκαρπάρη) και εκείνης του πραματευτή, ως επίσης και η συμβολή, η δράση και η προσφορά του μέσα από το συνδικαλιστικό κίνημα από διάφορες θέσεις, αλλά κυρίως από τη θέση του ως Γραμματέας της Συντεχνίας Υποδηματεργατών Λευκωσίας (Σ.Υ.Λ.) για δύο συνεχόμενες χρονιές 1939 και 1940. Στο δεύτερο μέρος, δίνονται οι ιστορίες τις οποίες διηγόταν ο πατέρας του συγγραφέα σε κάθε ευκαιρία στο οικογενειακό, κοινωνικό και εργασιακό του περιβάλλον μέσα από τις βιωματικές του εμπειρίες.  Οι ιστορίες είναι γραμμένες με εύληπτο και ευτράπελο τρόπο, αφήνοντας μια γεύση χαράς και νοσταλγίας στον αναγνώστη, ιδιαίτερα στους μεγαλύτερους. 

Ο Δρ Άντης Παναγιώτου (Xατζηοδυσσέως) γεννήθηκε στη Λευκωσία το 1947. Μετά την αποφοίτησή του από το Γυμνάσιο Αρρένων Κύκκου, σπούδασε Αγγλική και Ελληνική Φιλολογία στο Πανεπιστήμιο Αθηνών. Είναι κάτοχος μεταπτυχιακών τίτλων Μ.Α. και Μ.Εd. στη Διδακτική της Αγγλικής ως ξένης γλώσσας από τα Πανεπιστήμια Ληντς (Leeds) της Αγγλίας και Κολούμπια (Columbia) των ΗΠΑ αντίστοιχα, καθώς και Ph.D. στην Επιστήμη της Μετάφρασης, με έμφαση στη λογοτεχνική μετάφραση της Κυπριακής Λογοτεχνίας στα Αγγλικά, από το Πανεπιστήμιο Αθηνών. Σπούδασε, επίσης, Ρωσική γλώσσα και Φιλολογία στο Κρατικό Πανεπιστήμιο Λομονόσωφ της Μόσχας. Εργάστηκε ως καθηγητής Αγγλικών στη Μέση Εκπαίδευση επί σειρά ετών. Αφυπηρέτησε από τη Δημόσια Εκπαιδευτική Υπηρεσία από τη θέση του Επιθεωρητή Μέσης Εκπαίδευσης για τα Αγγλικά. Τα επιστημονικά του ενδιαφέροντα εστιάζονται στον χώρο της έρευνας, της μελέτης και της μετάφρασης στα Αγγλικά της Κυπριακής Λογοτεχνίας. Εργασίες του στους κλάδους αυτούς, καθώς και μεταφράσεις του της Κυπριακής Λογοτεχνίας, έχουν δημοσιευτεί σε διάφορα έντυπα καθώς και αυτοτελείς εκδόσεις, όπως Poems of Love and Sorrow/Ποιήματα Αγάπης και Οδύνης του Άντη Κανάκη και Στις Φλόγες του Κυβερνείου του Χριστόδουλου Γαλατόπουλου από τις Εκδόσεις Επιφανίου. Από τις εκδόσεις Literatura et Artes κυκλοφόρησε επίσης το 2014 το βιβλίο του Η ιστορία και οι ιστορίες του πατέρα μου.  Η πρόσφατη μεταφραστική εργασία του είναι η έκδοση του βιβλίου Poems of Love and Sorrow - Ποιήματα Αγάπης και Οδύνης (Επαυξημένη Έκδοση) του Άντη Κανάκη από τις Εκδόσεις Literatura et Artes (2018).
Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου. 

